
20. zasadnutie	Bod programu MZ č.: 5
MZ mesta Trnava	Materiál č.: 17
10. februára 2026
Zriadenie vecného bremena na elektrickú VN prípojku pre stavbu Administratívna budova VUJE, a.s. na Bazovej ul. v Trnave (VUJE, a.s.)
Návrh predkladá:	Návrh spracoval:
Majetková komisia MZ	Ing. Monika Tökölyová
	odbor majetkový MsÚ
Spracované: 20. januára 2026
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 1999/2026

Návrh uznesenia
k zriadeniu vecného bremena na elektrickú VN prípojku pre stavbu Administratívna budova VUJE, a.s. na Bazovej ul. v Trnave (VUJE, a.s.)
Mestské zastupiteľstvo mesta Trnava po prerokovaní:
Súhlasí
s uložením elektroenergetického zariadenia – SO 04.01 elektrická prípojka vysokého napätia, vybudovanej v rámci stavby „Nová administratívna budova VUJE, a.s.“ v Trnave, ako aj užívanie, prevádzkovanie, údržbu, opravu, úpravy, rekonštrukcie, modernizácie a akékoľvek iné stavebné úpravy elektroenergetického zariadenia a jeho odstránenie, v prospech Západoslovenskej distribučnej, a.s., IČO 36 361 518, Čulenova 6, Bratislava, za.dodržania podmienok, stanovených Odborom územného rozvoja a koncepcií MsÚ v rámci záväzného stanoviska č. OURaK/45197-103533/2025/Zá zo dňa 5.9.2025.
Schvaľuje
zriadenie odplatného, časovo neobmedzeného vecného bremena in personam, spočívajúceho v povinnosti Mesta Trnava strpieť na časti pozemku v k.ú. Trnava parc.reg.“E“ parc.č. 1311/2 zastavaná plocha a nádvorie s výmerou 592 m2, zapísanom na LV č. 11228, v rozsahu podľa geometrického plánu č. 23/2025, vyhotoveného Ing. Igorom Pavlíkom, Trnava, zriadenie a uloženie elektroenergetického zariadenia – SO 04.01 elektrická prípojka vysokého napätia, vybudovanej v rámci stavby „Nová administratívna budova VUJE, a.s.“ v Trnave, ako aj užívanie, prevádzkovanie, údržbu, opravu, úpravy, rekonštrukcie, modernizácie a akékoľvek iné stavebné úpravy elektroenergetického zariadenia a jeho odstránenie, v prospech Západoslovenskej distribučnej, a.s., IČO 36 361 518, Čulenova 6, Bratislava, za odplatu stanovenú v zmysle Zásad hospodárenia a nakladania s majetkom Mesta a s majetkom štátu, ktorý Mesto užíva, vo výške 1157,80 eura, platnej pre rok 2026 za dĺžku prípojky 14 m, ktorej platiteľom bude VUJE, a.s.,
IČO 31 450 474, Okružná 5, Trnava. 
V prípade, že zmluva bude uzatvorená v dobe, kedy bude v platnosti nová sadzba odplaty, bude jej výška primerane upravená.
Návrh na vklad zmluvy o zriadení vecného bremena do katastra nehnuteľností, spolu s návrhom na zápis geometrického plánu do katastra nehnuteľností zabezpečí Mesto Trnava na náklady VUJE, a.s., IČO 31 450 474, ktorá bude znášať správne poplatky s tým spojené.
Ukladá
Mestskému úradu v Trnave
odbor majetkový - pripraviť podklady pre vypracovanie zmlúv v zmysle schvaľovacej časti uznesenia
Termín: 27.2.2026
[bookmark: _Hlk210046263]odbor právny - vypracovať zmluvy v zmysle schvaľovacej časti uznesenia a predložiť druhej zmluvnej strane na podpis
Termín: 30.04.2026

Dôvodová správa
Spol. VUJE, a.s. IČO 31 450 474, v zastúpení Marekom Brunovským BM-BOARD, požiadala o zriadenie vecného bremena na uloženie časti podobjektu SO 04.01 elektrická prípojka vysokého napätia v rámci stavebného objektu SO 04 zásobovanie elektrickou energiou, na časti pozemku mesta Trnava parc.reg.“E“
parc.č. 1311/2 v rámci stavby „Nová administratívna budova VUJE, a.s.“ na Bazovej ul. v Trnave.
Vo veci stavby „Nová administratívna budova VUJE, a.s.“, vrátane uvedenej prípojky, bolo pre stavebníka VUJE, a.s., vydané Odborom územného rozvoja a koncepcií súhlasné záväzné stanovisko č. OURaK/45197-103533/2025/Zá zo dňa 5.9.2025. 
Investor predložil na zameranie rozsahu vecného bremena geometrický plán 
č. 23/2025 (vyhotoviteľ Ing. Igor Pavlík, Trnava),overený Okresným úradom Trnava, katastrálnym odborom dňa 9.12.2025 pod č. G1-1522/2025 v zmysle ktorého má byť záber pozemku mesta Trnava v rozsahu 30 m2. Dĺžka prípojky je 14 m.
Technologické skrinky na pozemku mesta nebudú budované.
Vecné bremeno má byť zriadené v prospech Západoslovenskej distribučnej, a.s., ako budúceho vlastníka a prevádzkovateľa SO 04.01 elektrická prípojka vysokého napätia. Platiteľom odplaty za zriadenie vecného bremena bude investor, spol. VUJE, a.s.
Odplata bude stanovená v tomto prípade tak ako v prípade prípojok, ktoré ovplyvnia a znehodnotia budúce možné využitie pozemku (§ 20 ods. 6. písm. b) „Zásad hospodárenia a nakladania s majetkom Mesta a s majetkom štátu, ktorý Mesto užíva"), nakoľko v tomto prípade sa v zmysle Zásad na prípojky zriaďuje vecné bremeno v prospech každodobého vlastníka prípojky; v tomto prípade v prospech Západoslovenskej distribučnej, a.s. 
Výška odplaty je stanovená pre rok 2026 príkazom primátora vo výške 82,70 eur/m dĺžky prípojky. Pri dĺžke prípojky 14 m je odplata pre rok 2026 vo výške 1157,80 eur.
[bookmark: _Hlk218869491]Majetková komisia na rokovaní dňa 20.1.2026 odporučila mestskému zastupiteľstvu schváliť zriadenie odplatného, časovo neobmedzeného vecného bremena in personam, spočívajúceho v povinnosti Mesta Trnava strpieť na časti pozemku v k.ú. Trnava parc.reg.“E“ parc.č. 1311/2 zastavaná plocha a nádvorie s výmerou 592 m2, zapísanom na LV č. 11228, v rozsahu podľa geometrického plánu č. 23/2025, vyhotoveného Ing. Igorom Pavlíkom, Trnava, zriadenie a uloženie elektroenergetického zariadenia – SO 04.01 elektrická prípojka vysokého napätia, vybudovanej v rámci stavby „Nová administratívna budova VUJE, a.s.“ v Trnave, ako aj užívanie, prevádzkovanie, údržbu, opravu, úpravy, rekonštrukcie, modernizácie a akékoľvek iné stavebné úpravy elektroenergetického zariadenia a jeho odstránenie, v prospech Západoslovenskej distribučnej, a.s., IČO 36 361 518, Čulenova 6, Bratislava, za odplatu stanovenú v zmysle Zásad hospodárenia a nakladania s majetkom Mesta a s majetkom štátu, ktorý Mesto užíva, vo výške 1157,80 eura, platnej pre rok 2026 za dĺžku prípojky 14 m, ktorej platiteľom bude VUJE, a.s., IČO 31 450 474, Okružná 5, Trnava. 
V prípade, že zmluva bude uzatvorená v dobe, kedy bude v platnosti nová sadzba odplaty, bude jej výška primerane upravená.
Návrh na vklad zmluvy o zriadení vecného bremena do katastra nehnuteľností, spolu s návrhom na zápis geometrického plánu do katastra nehnuteľností zabezpečí Mesto Trnava na náklady VUJE, a.s., IČO 31 450 474, ktorá bude znášať správne poplatky s tým spojené.
V prípade prípojok k stavebným objektom, ktoré sú vedené cez pozemky mesta Trnava, 
Zásady neriešia požiadavku na pripokládku chráničiek pre mestskú optickú sieť. Pripokládky sú riešené v Zásadách v prípade rozvodov inžinierskych sietí na pozemkoch mesta Trnava.


Prílohy
Mapa širších vzťahov s vyznačením miesta stavby[image: Mapa širších vzťahov s vyznačením miesta stavby]


Situácia stavby Administratívna budova VUJE, a.s.
[image: Situácia stavby Administratívna budova VUJE, a.s.]


Výrez situácie stavby s vyznačením prípojky VN na pozemku Mesta
[image: Výrez situácie stavby s vyznačením prípojky VN na pozemku Mesta]

